Na temelju članka 10. Zakona o zaštiti od buke (Narodne novine 30/09, 55/13, 153/13 i 41/16) i članka 36. Statuta Općine Sračinec („Službeni vjesnik Varaždinske županije“, broj 14/13 i 27/13), Općinsko vijeće Općine Sračinec, na \_\_. sjednici održanoj dana \_\_\_\_\_\_\_\_\_\_\_\_\_ godine, donijelo je

**ODLUKU**

**o lokacijama i najvišim dopuštenim razinama buke tijekom održavanja manifestacija**

**Članak 1.**

Ovom odlukom se određuju lokacije i najviše dopuštene razine buke tijekom održavanja manifestacija, putovi za dolaženje i odlaženje sudionika manifestacija, nadzor te druga pitanja s tim u vezi.

Ova odluka ne odnosi se na:

* uporabu elektroakustičkih i akustičkih uređaja na otvorenome u objektima registriranim za obavljanje ugostiteljske djelatnosti te
* mirna okupljanja i javne prosvjede.

**Članak 2.**

Na temelju prijedloga Odbora za odgoj, prosvjetu, kulturu i sport, te prijedloga i zahtjeva ostalih pravnih i fizičkih osoba koje organiziraju manifestacije koje su u interesu mještana Općine Sračinec, Jedinstveni upravni odjel izrađuje Godišnji program manifestacija za tekuću kalendarsku godinu.

Godišnji program manifestacija donosi Općinsko vijeće Općine Sračinec. Godišnji program manifestacija sadrži popis svih manifestacija u tekućoj kalendarskoj godini s naznakom datuma, naselja i mjesta/lokacije održavanja, vremena održavanja, naziva manifestacije te podataka o organizatoru za svaku pojedinu manifestaciju.

Iznimno, zbog izvanrednih okolnosti, načelnik može zaključkom izmijeniti ili dopuniti Godišnji program manifestacija uz prethodno ishodovanu suglasnost Općinskog vijeća Općine Sračinec.

Organizator je dužan obavijestiti Općinu Sračinec najkasnije 15 dana prije održavanja manifestacije o svim promjenama programa manifestacije.

**Članak 3.**

Lokacije na kojima je, po uvjetima što ih propisuje ova odluka, moguće održavanje manifestacija na području Općine Sračinec su:

1. u naselju Sračinec za sljedeće ulice i trgove: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. u naselju Svibovec Podravski za sljedeće ulice i trgove: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedene lokacije uključuju i putove za dolaženje i odlaženje sudionika manifestacija, sukladno važećoj prometnoj regulaciji.

**Članak 4.**

Dozvoljava se prekoračenje dopuštene razine buke radi zadovoljenja potreba održavanja javnih skupova i organiziranja razonode, zabavnih i sportskih priredbi i drugih aktivnosti na otvorenom ili u zatvorenom prostoru za stanovništvo i goste na lokacijama iz članka 3.

**Najviše dopuštene emisijske razine buke na lokacijama iz članka 3. ove odluke su:**

LAeq,T=1h = 85 dB(A) za razdoblje dana, odnosno LAeq,T=1h = 75 dB(A) za razdoblje noći na lokacijama:

1. u naselju Sračinec: \_\_\_\_\_\_\_\_\_\_\_\_\_\_\_\_\_\_\_\_\_\_\_
2. u naselju Svibovec Podravski: \_\_\_\_\_\_\_\_\_\_\_\_\_\_\_\_\_\_\_\_\_\_\_

Referentna emisijska točka je u blizini tonskog pulta, smještena ispred pozornice.

**Najviše dopuštene imisijske razine buke na najizloženijem pročelju objekta stambene namjene su:**

* LAeq,T=15 min = 65 dB(A) za razdoblje dana, odnosno LAeq,T=1h = 60 dB(A) za razdoblje noći na

lokacijama:

1. u naselju Sračinec: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. u naselju Svibovec Podravski: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U smislu ove odluke vremensko razdoblje „dan“ traje od 7 do 23 sata, a vremensko razdoblje „noć“ traje od 23 do 7 sati.

**Članak 5.**

Za one lokacije za koje tijekom razdoblja noći nije propisano dopušteno prekoračenje člankom 4. ove odluke, primjenjuje se Pravilnik o najvišim dopuštenim razinama buke u sredini u kojoj ljudi rade i borave.

**Članak 6.**

U cilju omogućavanja organiziranja skupova i manifestacija od interesa za Općinu Sračinec koje svojim karakterom i vremenom trajanja zahtijevaju određivanje uvjeta drugačijih od uvjeta propisanih ovom Odlukom, prekoračenje razine buke propisane pravilnikom kojim su propisane najviše dopuštene razine buke na otvorenom prostoru dozvoljava se, osim na lokacijama iz članka 3. ove Odluke, i na drugim lokacijama koje, uz prethodnu suglasnost Općinskog vijeća, odredi načelnik.

Tijekom razdoblja dana, iznimno se mogu dopustiti najviše emisijske razine buke LAeq,T=1h = 95 dB(A), odnosno najviše imisijske razine buke na najizloženijem pročelju objekta stambene namjene LAeq,T=1 h = 75 dB(A), te tijekom razdoblja noći najviše emisijske razine buke LAeq,T=1h = 75 dB(A), odnosno najviše imisijske razine buke na najizloženijem pročelju objekta stambene namjene LAeq,T=1 h = 65 dB(A).

**Članak 7.**

Organizatori manifestacija su dužni, uz zahtjev za organiziranje manifestacije, općinskom upravnomu tijelu nadležnu za komunalne poslove dostaviti podatke o ovlaštenoj osobi za mjerenje buke.

Ovlaštena osoba za mjerenje buke dužna je po nalogu komunalnog redara mjeriti razinu buke tijekom manifestacije na odgovarajućem broju mjernih mjesta.

Organizator manifestacije snosi sve troškove mjerenja razine buke i mjera zaštite od buke radi održavanja manifestacije.

Organizator manifestacije tijekom koje se obavljaju mjerenja razine buke, na zahtjev komunalnog redara dužan je dokazati ispunjavanje uvjeta iz članka 4., odnosno 6. ove odluke.

Komunalni redar može tražiti dokaze iz stavka 4. ovoga članka u bilo kojem trenutku održavanja manifestacije.

**Članak 8.**

Za održavanje određenih manifestacija (koncerti, festivali, i sl. na otvorenome i manifestacije kojih se trajanje predviđa noću na otvorenome), organizator mora osigurati mjerenje emisijske i imisijske buke prije službenog početka manifestacije, ugradnju ograničivača (limitatora) razine emisijske buke na elektroakustičkim uređajima i mjerenje imisijske buke tijekom održavanja manifestacije.

Tijekom održavanja manifestacija koje nisu navedene u stavku 1. ovoga članka, komunalni redar može organizatoru manifestacije naložiti mjerenje razine buke.

Mjerenje razine buke provodi ovlaštena pravna osoba za mjerenje razine buke, a koja je navedena u rješenju općinskog upravnog tijela nadležnog za komunalne poslove, u skladu s odredbama HRN ISO 1996-2:2008 - Akustika - Opis, mjerenje i utvrđivanje buke okoliša - 2. dio: Određivanje razina buke okoliša.

Izvještaj o provedenome mjerenju razine buke, vremenski profil mjerenja i prateće stručno mišljenje organizator dostavlja komunalnomu redarstvu najkasnije u roku od osam (8) dana od dana mjerenja.

**Članak 9.**

Komunalno redarstvo Općine Sračinec provodi nadzor nad provedbom odredbi ove Odluke isključivo na područjima i u vremenskom razdoblju koji su navedeni ovom Odlukom.

Nadležnost komunalnog redarstva utvrđena Zakonom o zaštiti od buke i propisa donesenih na temelju istog, ne isključuje postupanje sanitarne inspekcija kao nadležnog državnog tijela sukladno odredbama Zakona.

**Članak 11.**

Nadzor nad provedbom ove odluke provodi Komunalno redarstvo Općine Sračinec.

Komunalno redarstvo u provedbi nadzora je ovlašteno:

1. narediti poduzimanje propisanih utvrđenih mjera za zaštitu od buke,

2. zabraniti uporabu izvora buke dok se ne poduzmu mjere zaštite od buke,

3. zabraniti obavljanje djelatnosti i ostalih aktivnosti koje zbog buke ometaju boravak, odmor i noćni mir ako to nije moguće postići mjerom iz točke 2. ovog stavka,

4. predlagati pokretanje prekršajnog postupka,

5. naplaćivati kazne na mjestu počinjenja prekršaja.

**Članak 12.**

Sukladno odredbama Zakona o zaštiti od buke, novčanom kaznom od 5 000 do 10 000 kuna kaznit će se za prekršaj pravna osoba ako:

1. ne osigura mjerenje razine buke tijekom održavanja manifestacije (članak 8.)

2. ne dokaže, na zahtjev komunalnog redara, da ispunjava uvjeta iz članka 4. (članak 9.)

3. ne dokaže, na zahtjev komunalnog redara, da ispunjava uvjeta iz članka 6. (članak 9.)

Novčanom kaznom od 1 000 kuna kaznit će se i odgovorna osoba u pravnoj osobi koja počini prekršaj iz stavka 1. ovog članka.

Ako osoba kažnjena za prekršaj iz stavka 2. ovoga članka ponovo počini istovjetni prekršaj, kaznit će se na mjestu počinjenja prekršaja novčanom kaznom od 3.000,00 kuna.

Novčanom kaznom od 3 000 do 5 000 kuna kaznit će se fizička osoba obrtnik i osoba koja obavlja samostalnu djelatnost koja počini prekršaj iz stavka 1. ovog članka.

**Članak 13.**

Ova Odluka stupa na snagu osmoga dana od dana objave u »Službenom vjesniku Varaždinske županije«.